ΓΡΑΠΤΗ ΕΡΩΤΗΣΗ E-2254/99

υποβολή: Cristiana Muscardini (UEN) προς την Επιτροπή

(1 Δεκεμβρίου 1999)

Θέμα: Γεωγραφική προέλευση των προϊόντων ποιότητας

1. Γιατί η Επιτροπή δενπερασπίζεται την αρχή της σκοπιμότητας του να διασφαλίζεται η ενημέρωση σχετικά με την γεωγραφική προέλευση των προϊόντων ποιότητας όπως π..χ. για το μέλι, και τούτο δια λόγους προστασίας του καταναλωτή;

2. Ποιοί είναι οι λόγοι για τους οποίους παρεμποδίζεται η αναγνώριση της βεβαίωσης της ιδιομορφίας του παρθένου πλήρους μελιού χωρίς να τίθενται εμπόδια με καθυστερήσεις και αναβολές, για μία ποιοτική αναγνώριση την οποία πολύ θα εκτιμούσε ο καταναλωτής;

3. Προκειμένου να διασφαλίζεται η ασφάλεια των τροφίμων και να καταπολεμούνται οι νοθείες και οι απάτες, γιατί η Επιτροπή δεν προτείνει τον προσδιορισμό παραμέτρων και τρόπων ανάλυσης και ελέγχου βάσει των πλέον πρόσφατων επιστημονικών ανακαλύψεων;

4. Δεν θεωρεί σκόπιμο να προσδιορίσει επακριβώς τις προδιαγραφές ποιότητας του μελιού ανάλογα με τα χαρακτηριστικά προέλευσής του και τη διαδικασία παραγωγής στην οποίαπόκειται;

5. Γιατί δεν επιτρέπει, κατ αναλογία με άλλους κανονισμούς, να προβλέπεται η δυνατότητα εκ μέρους των κρατών μελών να καθιερώνουν περιοριστικότερους ποιοτικούς κανονισμούς για τις παραγωγές τους;

Απάντηση του κ. Fischler εξ ονόματος της Επιτροπής

(6 Ιανουαρίου 2000)

1. Από το 1992 οι ονομασίες των προϊόντων με ιδιότυπο χαρακτήρα και αυστηρά καθορισμένη γεωγραφική περιοχή μπορούν να προστατεύονται στο πλαίσιο του κανονισμού (ΕΟΚ) αριθ. 2081/92 του Συμβουλίου(1) για την προστασία των γεωγραφικών ενδείξεων και των ονομασιών προέλευσης των γεωργικών προϊόντων και των τροφίμων. Όσον αφορά το μέλι, αρκετές αιτήσεις από τα κράτη μέλη της Κοινότητας προκάλεσαν την καταγραφή ονομασιών προέλευσης σχετικών με το προϊόν αυτό. Η Ιταλία, έως σήμερα, δεν έχει αποστείλει ακόμη αίτηση καταγραφής για το μέλι στο πλαίσιο του κανονισμού (ΕΟΚ) αριθ. 2081/92.

Στον τομέα της πολιτικής ποιότητας εκδόθηκε επίσης ο κανονισμός (ΕΟΚ) αριθ. 2082/92 του Συμβουλίου για τις βεβαιώσεις ιδιοτυπίας των γεωργικών προϊόντων και των τροφίμων. Στο πλαίσιο του κανονισμού αυτού, κατατέθηκε αίτηση καταγραφής της ονομασίας «Miele vergine integrale» (πλήρες παρθένο μέλι) ως βεβαίωση ιδιοτυπίας και αποτελεί αντικείμενο συζητήσεων μεταξύ των ιταλικών αρχών και της Επιτροπής, δεδομένου ότι οι τελευταίες συμπληρωματικές πληροφορίες ελήφθησαν τον Οκτώβριο του 1999.

3.-4. Η οδηγία 74/409/ΕΟΚ σχετικά με το μέλι(2), η οποία σήμερα αναθεωρείται(3), προσδιορίζει το μέλι και προβλέπει ορισμένα κριτήρια σύστασης στα οποία πρέπει να ανταποκρίνεται κάθε μέλι για να μπορεί να τεθεί σε εμπορία με αυτή την ονομασία. Άλλα κριτήρια μπορούν να καθοριστούν χάρη στην ανάπτυξη των μεθόδων ανάλυσης. Για το σκοπό αυτό, όπως το σημείωσε η Επιτροπή στην κοινοποίησή της 24ης Ιουνίου 1994 στο Κοινοβούλιο και το Συμβούλιο σχετικά με την κατάσταση της ευρωπαϊκής μελισσοκομίας, η Επιτροπή θα ενθαρρύνει την επεξεργασία εναρμονισμένων μεθόδων ανάλυσης οι οποίες επιτρέπουν την επαλήθευση της τήρησης των ποιοτικών ιδιοτυπιών των διαφόρων μελιών, οι οποίες προκύπτουν από τη βοτανική ή γεωγραφική προέλευσή τους, προκειμένου να προληφθούν και κατασταλούν οι απάτες. Για το σκοπό αυτό, διεξάγονται εργασίες από το κέντρο ερεύνης Ispra το οποίο έλαβεπόψη του τις περισσότερο πρόσφατες επιστημονικές μεθόδους σε θέματα ανάλυσης. Τα αποτελέσματα της μελέτης αυτής κοινοποιήθηκαν μόλις στην Επιτροπή η οποία πρέπει να τα αξιολογήσει. Σε κάθε περίπτωση, η Επιτροπήπενθυμίζει ότι εναπόκειται στις αρμόδιες για τον έλεγχο αρχές κάθε κράτους μέλους να επαληθεύουν την συμβατότητα των προϊόντων σε σχέση με την κοινοτική νομοθεσία.

Η Επιτροπήπενθυμίζει ότι η προαναφερθείσα οδηγία καθώς και η πρόταση αναθεώρησης, επιτρέπει στους μελισσοκόμους να συμπληρώσουν την ονομασία πώλησης με ενδείξεις οι οποίες έχουν σχέση με την ανθοκομική ή φυτοκομική προέλευση ή την περιφερειακή, εδαφική ή τοπογραφική προέλευση. Επιπλέον, οι ονομασίες μελιού το οποίο έχει ιδιότυπο χαρακτήρα μπορούν να προστατεύονται στο πλαίσιο του κανονισμού (ΕΟΚ) αριθ. 2081/92 του Συμβουλίου, για την προστασία των γεωργικών ενδείξεων και των ονομασιών προέλευσης των γεωργικών προϊόντων και των τροφίμων, ou dans le cadre du rglement (ΕΟΚ) αριθ. 2082/92 του Συμβουλίου, για τις βεβαιώσεις ιδιοτυπίας των γεωργικών προϊόντων και των τροφίμων.

5. Όπως είναι η περίπτωση για πολλές νομοθεσίες που εφαρμόζονται στον τομέα των τροφίμων, η Επιτροπή θεωρεί ότι από τη στιγμή που ο κοινοτικός νομοθέτης παρεμβαίνει για να εναρμονίσει τους τεχνικούς κανόνες σύστασης, κάθε εθνική παρέμβαση θα μπορούσε να προκαλέσει εμπόδια στο εμπόριο εντός της Κοινότητας. Αντίθετα, η εφαρμογή περισσότερο αυστηρών εθνικών κανόνων επιτρέπεται εφόσον αιτιολογούνται από λόγους σχετικούς με τη δημόσιαγεία.

(1) ΕΕ L 208 της 24.7.1992.

(2) ΕΕ L 221 της 12.8.1974.

(3) COM(95)722 τελικό.